Falling into You (երգ)

**«Falling into You»** (), կանադացի երգչուհի Սելին Դիոնի երգը, որը ձայնագրվել է նրա չորրորդ անգլալեզու «*[[Falling into You|Falling into You»]]* (1996) ալբոմի համար։ Այն որպես առաջին սինգլ թողարկվել է Եվրոպայում, Ավստրալիայում և Նոր Զելանդիայում 1996 թվականի փետրվարի 19-ին։ Երգը առաջին անգամ ձայնագրել է Մարի-Քլեր Դ'Ուբալդոն «Marie Claire D’Ubaldo» ալբոմում։ «Falling into You» երգը զբաղեցրել է առաջին հորիզոնականը Իսպանիայում և Հունաստանում, ինչպես նաև ընդգրկվել է Նորվեգիայի (ութերորդ տեղ) և Մեծ Բրիտանիայի (տասներորդ տեղ) լավագույն հիթերի տասնյակում։

Սինգլը Մեծ Բրիտանիայում վաճառվել է 200,000 օրինակով, իսկ Ֆրանսիայում՝ 165,000 օրինակով, որտեղ այն մնում է ոչ բավարար հավաստագրված (պետք է լինի արծաթե)։ Երգը ներառվել է նաև Դիոնի այլ ալբոմներում՝ «*All the Way… A Decade of Song»*, «*The Collector’s Series», «[[The Collector’s Series, Volume One|Volume One]]»*, «*My Love: Essential Collection»։*

## Պատմություն
Դիոնը այս երգի ձայնագրման գործընթացի մասին պատմել է իր ինքնակենսագրականում՝ «Սելին Դիոն։ Ընդմիշտ»։

## Քննադատություն
*AllMusic*-ի ավագ խմբագիր Սթիվեն Թոմաս Էրլևայնը նշել է «Falling into You»-ն որպես ալբոմի նշանավոր երգերից մեկը։ *Entertainment Focus*-ից Պիպ Էլվուդ Հյուզը այն անվանել է հոյակապ։ Համաեվրոպական *Music & Media* ամսագիրը գրել է, որ դա դանդաղ օրորոցային երգ է, որը շեշտադրված է ներածության մեջ և վերջում իսպանական կիթառներով, ռազմատենչ հնչող թմբուկներով և անփույթ շշուկի նման սաքսոֆոնային ռիֆով։ *Music Week*-ի գրախոսը այն գնահատել է հինգից հինգը՝ ավելացնելով․ Քիչը ավելի շատ է նշանակում այս ցածրաձայն, հրեշտակային երգված բալլադում, որը, հնարավոր է, մինչ օրս ամենագեղեցիկն է։ *Talk About Pop Music*-ից Քրիստոֆեր Սմիթը նշել է, որ այն կրքոտ է։

## Տեսահոլովակ
Այս երգի տեսահոլովակը նկարահանել Է բրիտանացի ռեժիսոր Նայջել Դիկը 1996 թվականի հունվարի 18-19-ին Ֆրանսիայի Գորիո քաղաքում և թողարկվել է 1996 թվականի փետրվարին։ Ամեն ինչ սկսվում է փոքրիկ գյուղից։ Դիոնը մարմնավորում է մի կնոջ, որը կրկեսային արտիստների խմբից է։ Նա ծաղիկներ է ստանում փոքրիկ տղայից։ Ակնհայտ է, որ նա դրանք մատուցում է տղամարդու համար։ Քարտի վրա գրված է «Bonne chance (հաջողություն)»։ Ծաղիկները բռնած Դիոնը սկսում է երգել։ Հետո նա նստում է հարդասեղանի մոտ՝ հայելու առաջ։ Ծաղրածուն օգնում է նրան երկար մազերով կեղծամ դնել։ Երեկոյան կրկեսը ելույթ է ունենում մարդկանց բազմության առջև։ Ելույթ են ունենում տարբեր արտիստներ, իսկ երգչուհին կանգնած է քարե պատին հենված։ Այնուհետև բեմ է բարձրանում կրակի արտիստը, և Դիոնը օգնում է նրան՝ ջահեր փոխանցելով, մինչ նա ելույթ է ունենում։ Մի տեսարանում նա մեկնում է նրան դրանցից մեկը, բայց փոխարենը նա վերցնում է մեկ ուրիշը։ Դիոնը փախչում է մթության մեջ՝ մեքենայով հեռանալով։ Տեսահոլովոկն ավարտվում է նրանով, որ նա շրջում է ոլորուն լեռան լանջով ցերեկային լույսի ներքո։ Այնտեղ նա հանդիպում է մոտոցիկլավարի, որն ակնհայտորեն սպասում է իրեն։ Հետո նրանք գրկում են իրար։ Տեսանյութը YouTube-ում վերբեռնվել է 2011 թվականին։ 2020 թվականի օգոստոսին այն հավաքել է ավելի քան 11,700,000 դիտում։

## Երգացանկ

**European CD and UK cassette single**
# «Falling into You» — 4:18
# «I Don’t Know» — 4:38

**French CD single**
# «Falling into You» — 4:18
# «Le ballet» — 4:23

**Australian/European/UK CD maxi-single**
# «Falling into You» — 4:18
# «I Don’t Know» — 4:38
# «Le ballet» — 4:23

**UK CD maxi-single #2**
# «Falling into You» — 4:17
# «If That’s What It Takes» — 4:09
# «The Colour of My Love» — 3:23

## Չարթեր

### Շաբաթական չարթեր

### Տարեկան չարթեր

## Հավաստագրեր

## Ծանոթագրություններ

Կատեգորիա:Սելին Դիոնի երգեր